Literatura en lengua asturiana

La literatura en luenga asturiana es aquella escrevía pol asturianus n'asturianu.

 Prencipius i literatura oral 
Enque'l primel testu conocíu ía la Nodicia de Kesos (siegru X), i el primel testu legal del que se tieni costancia sía'l Fueru d'Avilés (siegru XII), no es hata varius siegrus más tardi que se tieni noticia dela primel criación en literatura escrevía.

<center>
{| border=0
|
Primel coluna: (Christus) Nodicia de / kesos que / 3 espisit frater / Semeno: In Labore / de fratres In ilo ba- / 6 celare / de cirka Sancte Ius- / te, kesos U; In ilo / 9 alio de apate, / II kesos; en que[e] / puseron ogano, / 12 kesos IIII; In ilo / de Kastrelo, I; / In Ila uinia maIore, / 15 II
|
{| class="wikitable" style="text-align="center";
|-
| style="background:#d2dfed;"|
Segunda coluna: / que lebaron en fosado, / II, ad ila tore; / 18 que baron a Cegia, / II, quando la talia- / ron Ila mesa; II que / 21 lebaron LeIone; II / ...s...en / u...re... / 24...que.... / ...c... / ...e...u... / 27 ...alio (?) ... / ... / ... / g...Uane Ece; alio ke le- / 30 ba de sopbrino de Gomi / de do...a...; IIII que espi- / seron quando llo rege / 33 uenit ad Rocola; / I qua Salbatore Ibi / uenit.
.</small>
|}

|}
</center>

La literatura de trasmisión oral, hundi las sus raízis nela Edá Meya i está compuesta mayolmenti de cancionis i romancis entavía oi presentis ena tradición oral d'Asturias i en varius cancionierus comu'l Cancionero musical de la lírica popular asturiana d'Eduardo Martínez Torner. A la recuperación s'án criáu hata programas de televisión, comu Camín de Reyes, de la Televisión Pública Asturiana.

 Barrocu 
Señor don Pedro Solís,  
El que tien é nes corades
Un macón de sacaberes
Y un camberu d' allacranes ; 
El del Mayuelo con zunes 
Si non quier que i lo llame ,
Pieza de Baldeburón , 
Que sal bien , pero ye tarde ;
Alferi mayor d' Uviedo 
Q' anque pese á quien pesare , 
Puede metese á conceyu
Sin quitar les sos polaines . 

El CaballuFrancisco Bernaldo de Quirós y Benavides

El primel testu literariu es Pleitu ente Uviéu y Mérida poles cenices de Santolaya del clérigu Antón de Marirreguera, que data de 1639 y esponi l'argumentación del su utol en favol dela güelta delas cenizas de Santolaya p'hazia la capital asturiana. Antón de Marirreguera (1600-1662) se convierte assina enel primel escreviol conocíu n'asturianu i lleva la su literatura al Barrocu. Prencipa'l el coltivu de temas cultus: las obras poéticas son ce caráitil religiosu, comu'l ya mentáu Pleitu ente Uviéu y Mérida, o güelvin ala tradición greculatina (Dido y Eneas o Píramo y Tisbe).

Amás d'essu, surdi'l tiatru nel que no solu ái denuncia sinu qu'ái una toma concencia cona situación dela luenga. Pol exempru, en l'obra L'Alcalde, de Marirreguera, se ridiculiza un pressonagi que palra castellanu pa presumil dela su posición social.

Destaca, ena su obra una pieza de tiatru que lleva pol títulu Diálogu Políticu i que prenciparía un géneru propiu dela literatura asturiana col nomi, que poni ena boca los pressonagis las ideas i críticas políticas, tamién d'espiración grecurromana, pareciéndosi al tratamientu dialogáu que Platón le dió ala su filosofía.

L'otru utol del Barrocu asturianu es Francisco Bernaldo de Quirós y Benavides (1678-1710), milital nombráu pola Junta General del Prencipáu p'ayual al Rei Felipe V, de quien se conoci'l puema El Caballu, un romanci de 330 vessus qu'adota la horma epistolal.

Destaca, n'esta etapa, l'origin social de crassis superioris de dambus utoris, al contrariu a lu que diva passal endispués. Son las élites las que s'espresan n'asturianu, es dicil, curas, nobris i melitaris.

 L'Ilustración asturiana o la Generación Meyu Siegru 
Tras el Barrocu, s'abri un periodu pala literatura asturiana, que concidi cona Ilustración, un periodu de gran espigaera inteletual i literaria con respetu alus siegrus pasáus. Aquí apaeci la figua de Jovellanos, un gran inteletual asturianu, articulaol d'escrevioris asturianus.

Gaspar Melchor de Jovellanos, hue'l prencipal promotol dela literatura asturiana dela su época i un defensol dela creación ela Academia Asturiana de les Bones Lletres, que endispués se haría en 1919 pa restablecersi en 1981 con el nombri d'Academia de la Llingua Asturiana. Entri las aportacionis de Jovellanos ala literatura, destacan las "istrucionis" pala creación d'una normativa común i un dizionariu, una gramática i una ortografía de l'asturianu. Se li atribui un puema anónimu, "Señor Conde Campumanes".Ye la llingua viva del nuesu pueblu; mamámosla toos, por dicilo asina, cola primer lleche; va pasando tradicionalmente de padres a fíos y continúase de xeneración en xeneración...Con un cartón y un llápiz a mano, en casa, na cai, en paséu, en campu, podemos arriquecer tolos díes esta preciosa ayalga.

Bruno Fernández Cepeda es sotru delos escrevioris dela Xeneración del Mediu sieglu. Era professor de latín i clérigu. D'él se conservan tres puemas: La enfermedá, Felicitación d'unos díes i Bayura d'Asturies.

Josefa Jovellanos, ermana de Gaspar de Jovellanos, es el primel nombri de muhel qu'apaeci ena literatura asturiana. Enos temas delos sus puemas s'atopan elementus que definin la corrienti ilustrá: la crítica alas desigualdás socialis o la denuncia del comportamientu delus nobris. D'ella se conservan los siguientis puemas: Carta, Preparativos pa la proclamación de Carlos IV n'Uviéu, La proclamación de Carlos IV, Fiestes a Xovellanos i Les esequies de Carlos III.

D'Antón Balvidares Argüelles se conservan tres obras: Diálogu Políticu, L'entierru del callóndrigu Reguero i El misteriu de la Trinidá y vida de Xesucristu, enos qu'están presentis varias ideas ilustrás mesturás con una huerti devoción cristiana.

L'origin delos escrevioris sigui siendu delas capas nobris i más poerosas dela sociedá asturiana. Las obras está alexás del pueblu i tienin un tiraeu más leíu.

 El siegru XIX 
En 1893 se publica n'Ovieu la Coleición de poesías en dialecto asturiano, una antolohía prepará pol Xosé Caveda y Nava que recogi la obras más emportantis delos escrevioris asturianus delos siegrus passaus, assina comu varius puemes propiusUria, X. F. d. (1999) Poemes de mediaos del sieglu XIX, España: Academia de la Llingua Asturiana.. L'apaición d'este libru hazi que muchus s'animin a escrevil n'asturianu. Tamién destaca Xuan Xunquera, qu'escrivi la Gramática asturiana (1869)Lletres Asturianes 68, Academia de la Llingua Asturiana, p. 178.. Puetas comu Domingo Hevia, Benito Canella, Xosé Caveda, Teodoro Cuesta, Xuan María Acebal, Xosé María Flórez y González i Xosé Napoleón Acebal y Nolón i la narradora Enriqueta González Rubín son angunus delos autoris destacaus dela época.

 Utoris destacaus 
Xosé Caveda y Nava es sin dúa el referenti literariu palas generacionis futuras, pol sus puemas i el su afán recopilaol. Los sus puemas son de temas diversus:
 estóricus: La Batalla de Cuadonga,
 de tradición populal: Los enamoraos de l'aldea, La Paliza, La vida de l'Aldea,
 de caráiti sentimental: El Neñu enfermu,
 de caráiti escatológicu: La defensa del peu.

Xuan María Acebal hue mu destacau i mericó'l título de "Príncipe de los Poetes" entri los sus contemporánius. La su obra, enque no mu estensa, es la cumbri dela puesía asturiana del siegru XIX. Se puei crassifical temáticamenti:
 puesía relixosa: A María Inmaculada, Al niñín Jesús, Venite ad me, A María y Refugium peccatorum,
 puesía de caráiti paisagísticu: Cantar y más cantar, La fonte de Fascura, La vida del aldeanu,
 otrus: L'ahmor del hogar, A so maxestá la reina Sabel Segunda y Arreglu de cuentes.

Tamién tradució a l'asturianu tres odas d'Oraciu: Beatus ille, Maeccenas atavis i Cum tu, Lydia, Telephi.

Teodoro Cuesta representa la corrienti populal, i es el pueta más conocíu i influyenti. Los sus puemas son de tema satíricu, religiosu i de circustancias.

 El Regionalismu asturianu 
Las duás falan bien altu en fala dellas,
Recia Vasconia, recia Cataluña,
Ya mientres clamian el vivíu antanu
Cul vivu güey axuntan.

Galicia malencólica suspira,
Ya la sua gaita señaldosa escuita:
Ya cul falaxe de lus sieglus vieyus
Todu lu amargu endúcia.

Asturias ta n’ayén ya tatexandu
Diz cumu ayenas las palabras suas:
Nun quier nada de so reciu nin sele
La pigarzosa Asturias.

La fala asturFernán Coronas
Coincidiendu cola espigaera del pensamientu regionalista ena política asturiana, se da a conocel un grupu d'escrevioris que se sentía ereerus de Cuesta y Acebal. Son Pepín de Pría (Nel y Flor, La fonte del cai), Constantino Cabal (L'alborá de los malvises), Marta Balbín, Constantino Cabal o Daniel Albuerne i los dramaurgos Pachín de Melás, Eloy Fernández Caravera o Fabricio.

Esti grupu hazi en 1919 una Real Academia Asturiana d'Artes y Lletres, sin nenguna operatividá.

Tamién destacan Enrique García-Rendueles pola elaboración d'un dizionariu, una nueva gramática i la recopilación d'una antología Los Nuevos Bablistas (1925).

Peru sin dúa Fernán Coronas es l'escreviol más destacáu dela época. Fraili oblatu que viaha pol toa Uropa aprendiendu luengas antigas i modernas al tiempu qu'alcança una considerable coltura. Las dos última décadas dela su vía las dedica a l'estudiu de l'asturianu, recogiendu datus pa un dizionariu general, haziendu otru dela rima, una gramática, etz., i componiendu muchus puemas que oi siguen sin sel publicaus.

 El siegru XX 
 Anti dela guerra cevil 
La literatura asturiana, tras l'augi del regionalismu, sigui conos mesmus temas costumbristas i pierdi'l sostribu del públicu, cerrándosi n'ella mesma. Utoris dela época comu Xiquín de Villaviciosa, Matías Conde o Laudelino León no llegan ala categoría delos anterioris.

N'esti periodu la literatura se hazi totalmenti poulal, escrevía pol minerus i agricultoris, palrandu del mundu rural. El géneru más desenroau es el tiatru, con obras que se reeditavan i cúyas representacionis eran bien vistas pol mucha genti. 

 Endispués dela guerra cevil 
179px|miniaturadeimagen|derecha|Xuan Bello es unu delos escrevioris n'asturianu atualis más emportantis.
La guerra cevil hue una rotura política, social, ecoómica i coltural. La literatura asturiana sigue teniendu temática rural i desconetá cá ves más d'una realidá más industrial i urbana. Pol otra parti, angunus utoris delos añus 60 tentarun superal el costumbrismu i las tradiciones. D'entri eillus destacan:
 María Josefa Canellada: Pueta i narradora de obra corta peru intensa. Publica en 1980 Montesín, el primel libru huvenil, i, en 1990, la novela corta Malia, Mariantia y yo.
 Nené Losada Rico, cúya obra bevi dela tradición oral i escrevi Cantares Valdesanos. Tamién publica los puemarius Entre apigarzos, El nome de las cousas i l'antología Fueyas que reverdecen.

Ái una gran produción enel essiliu i la producía n'Asturias tieni qu'esperal hata la democracia, cona dispertación dela concencia asturianista.

 El Surdimientu 
L'apaición de Conceyu Bable n'Asturias en 1974, el movimientu pro-luenga (pro-oficialidá) qu'al final dela ditaúra i duranti tola transición se vivía n'Asturias i de mu especial manera enel ámbitu universitariu, assina comu'l surgimientu enos añus setenta del Nuevu Canciu Astur da una etapa d'espigaera i roturismu total, qu'iguala en númberu d'utoris alos qu'están escreviendu con tolos qu'escrivierun anteriolmenti. Renovandu temas, tocandu la política, l'amol, l'erotismu ena puesía, i alquiriendu gran emportancia la novela i los cuentos assina comu acreciendu las traducionis, d'esta etapa, que muchus críticus dividen en "primel" i "segundu surdimientu", destacan nombris comu Manuel Asur, Miguel Solís Santos, Xuan Xosé Sánchez Vicente, Antón García, Xuan Bello, Dolfo Camilo Díaz, Ismael González Arias, Ana Vanessa Gutiérrez, Berta Piñán, Xandru Fernández i Xulio Arbesú.

 Autoris 

 Adolfo Camilo Díaz
 Adrián Carbayales
 Aida Fernández Escudero
 Amable González Abín
 Ana Cano
 Andrés Solar
 Antón de Marirreguera
 Antón García
 Antonio García Oliveros
 Ánxel Álvarez Llano
 Anxelu
 Aurelio González Ovies
 Bernardo Acevedo y Huelves
 Blanca Fernández Quintana
 Carlos Rubiera Tuya
 Constantino Cabal
 Cristina Helena Trejo Fombella
 Damián Barreiro
 Emilce Núñez
 Emilio Robles Muñiz, más conocíu comu Pachín de Melás
 Enrique García-Rendueles
 Enriqueta González Rubín
 Esther Prieto
 Eva González Fernández
 Fabriciano González García
 Fernán Coronas
 Florina Alías
 Francisco Bernaldo de Quirós y Benavides

 Francisco González Prieto
 Francisco Xavier Frías Conde
 Gaspar Meana
 Helena Trexu
 Humberto Gonzali
 Jesús Evaristo Casariego
 José Campo Castañón
 José Caveda y Nava
 José León Delestal
 José Luis Campal
 José Luis Rendueles
 Josefa de Jovellanos
 Juan María Acebal
 León Castillo
 Lisardo Lombardía
 Lluis Antón González
 Lluis Xabel Álvarez
 Lorenzo Novo Mier
 Lorenzo Rodríguez-Castellano
 Lourdes Álvarez García
 Luis Aurelio Álvarez
 Mánfer de la Llera
 Manuel Antonio Arias García
 Manuel Asur
 Manuel Fernández de Castro y Menéndez Hevia
 Marcos del Torniello
 María Esther García López
 María Teresa González

 Marta Mori
 Martín López-Vega
 Miguel Rojo
 Milio Rodríguez Cueto
 Nel Amaro
 Nené Losada
 Nicolás Bardio
 Pablo Rodríguez Medina
 Pablo Suárez García
 Pablo Xuan Manzano Rodríguez
 Pachín de Melás
 Pepín de Pría
 Ramón Lluis Bande
 Raquel Fernández Menéndez
 Severiano Álvarez
 Teodora Barrio
 Teodoro Cuesta
 Teresa Cónsul
 Vanessa Gutiérrez
 Víctor Suárez Piñero
 Xabiero Cayarga
 Xandru Fernández
 Xon de la Campa
 Xuan Bello
 Xulio Viejo
 Xulio Vixil

 Obras 
 1639: Pleitu ente Uviéu y Mérida pola posesión de les cenices de Santa Olaya, d'Antón de Marirreguera
 1839: Colección de poesías en dialecto asturiano, de Xosé Caveda y Nava
 1839: Fabes de Siero, de Josefa Jovellanos
 1890: El regalu de la aldea, de Rafael Álvarez de la Borbolla López
 1895: ¡A L’Habana!, de Pepín de Pría.
 1904: Tambor y gaita : poesías en dialecto asturiano, de Marcos del Torniello.
 1904: Colasón de Patagorda o En qué falto yo a daquién, de Marcos del Torniello.
 1906: La Esfoyeta, de Marcos del Torniello.
 1908: Vida del estudiante. Cartes del estoyu, de Félix López del Vallado.
 1914: ¡El diañu de los microbios!, de Pepín de Pría.
 1925: Orbayos de la quintana : (poesías en dialecto asturiano), de Marcos del Torniello.
 1925: Nel y flor, de Pepín de Pría.
 1926: De la mio Asturies, de Francisco Balbín de Villaverde ("Xiquín de Villaviciosa")
 1977: Cancios y poemes pa un riscar, de Manuel Asur
 1978: Camín del cumal fonderu, de Manuel Asur 
 1979: Vívese d'oyíes: Poemes bilingües, de Manuel Asur
 1979: Antón el neñu, de Xuan Xosé Sánchez Vicente
 1980: Montesín, de María Josefa Canellada
 1982: Nel cuartu mariellu, de Xuan Bello
 1982: Congoxa que ye amor, de Manuel Asur 
 1984: Destruición del poeta, de Manuel Asur 
 1988: Hai una llinia trazada, de Manuel Asur 
 1988: Llibru de les cenices, de Xuan Bello
 1989: Camientos, coses, curuxes, de Cristina Helena Trejo Fombella
 1990: Malia, Mariantia y yo, de María Josefa Canellada
 1992: Cantares Valdesanos, de Nené Losada Rico
 1993: El secretu la lluvia, de Cristina Helena Trejo Fombella
 1994: El llibru vieyu, de Xuan Bello
 1996: Los caminos secretos, de Xuan Bello
 1996: Pantasmes mundos, laberintos, de Xuan Bello
 1997: Entre apigarzos, de Nené Losada Rico
 1998: Como facer L’Habana ensin salir d'Asturies, de Xuan Bello
 1998: Ríu arriba, de Xuan Bello
 1998: La memoria del mundu, de Xuan Bello
 1999: La vida perdida, de Xuan Bello
 2001: El nome de las cousas, de Nené Losada Rico
 2001: Onde'l ríu besa la mar, de Cristina Helena Trejo Fombella
 2002: Hestoria universal de Paniceiros, de Xuan Bello
 2002: Abril, de Cristina Helena Trejo Fombella
 2003: Meditaciones nel desiertu, de Xuan Bello
 2003: El nuberu ye bona xente, de Xuan Bello
 2003: Cuentos pa que suañes, de Cristina Helena Trejo Fombella
 2003: Ringleres de carbón y salitre, de Cristina Helena Trejo Fombella
 2005: Fueyas que reverdecen, de Nené Losada Rico
 2005: Les xanes tamién emigraron, de Berta Piñán
 2005: Camín davezu, de Cristina Helena Trejo Fombella
 2006: La cueva del olvidu, de Xuan Bello
 2006: Dos histories d'animales, de Cristina Helena Trejo Fombella
 2006: A la gueta setes na seronda, de Cristina Helena Trejo Fombella
 2007: Mitoloxía asturiana pa rapacinos y rapacines, de Cristina Helena Trejo Fombella
 2008: La Hestoria Tapecida, de Xuan Bello
 2010: Olaya n'África, de Cristina Helena Trejo Fombella
 2012: Llara quier ser astrónoma, de Cristina Helena Trejo Fombella
 2014: Poética de muyeres, de Cristina Helena Trejo Fombella
 2016: La mio vida ye una novela turca, de  Miguel Rodríguez Monteavaro
 2017: El llibru nuevu, de Xuan BelloEl poemariu 'El llibru nuevu', de Xuan Bello, ya ta disponible nes llibreríes  www.asturies.com Consultáu'l 25.04.2017
 2020: Les islles inciertes, de Xuan BelloXuan Bello publica 'Les islles inciertes', Premio Teodoro Cuesta del año 2018  El Comercio Consultáu'l 19.02.2020
 2022: Piedra gris con rellumos doraos, de Cristina Helena Trejo Fombella
 2023: Víes, de Cristina Helena Trejo Fombella

 Notas 

 Referencias 

 Bibliografia 
 Academia de la Llingua Asturiana (2002) Historia de la Lliteratura Asturiana, Oviedo: Academia de la Llingua Asturiana. (Atiju)
 Busto, X., Ruisánchez, M., & Valle, Á. (1988) Guía bibliográfica pal estudiu de la lliteratura tradicional asturiana, Oviedo: Academia de la Llingua Asturiana.
 Díaz Castañón, C. (1976) Literatura asturiana en bable, Gijón: Ayalga.
 Fernández, X. M. (1991) Lliteratura asturiana: Séculos XVIII y XIX, Oviedo: Academia de la Llingua Asturiana.
 Fernández, X. M. (2006) Lliteratura asturiana: El sieglu XX, Oviedo: Academia de la Llingua Asturiana.
 Gobiernu del Principáu d'Asturies (2005) Poesía en movimientu. 30 años de poesía asturiana, Uviéu: Conseyería d'Educación, Cultura, Deportes y Xuventú. (Atiju)
 Mancisidor, L. (1989) La narrativa asturiana del sieglu XX'', Gijón: Ayalga.

 Atijus p'ahuera 
 El Caballu, de Francisco Bernaldo de Quirós y Benavides
 Obras de Xosé Caveda y Nava
 Pleitu ente Uviéu y Mérida pola posesión de les cenices de Santa Olaya (1639)
 Entre apigarzos, de Nené Losada Rico
 Variaciones del mio nome, de Xuan Bello

Categoría:Literatura asturiana
Categoría:Luenga asturiana